Държавен вестник, бр. 21, 2025 г., стр. 28

СТР.  28	
Д Ъ Р Ж А В Е Н  В Е С Т Н И К 	
БРОЙ  21
Определените граници и предписания за 
опазване на територията на археологическа 
недвижима културна ценност следва да бъдат 
отразени в КККР на землището, както и в 
общите и подробните устройствени планове 
на населеното място, съгласно изискванията 
на чл. 79, ал. 6 от ЗКН и съгласно Наредба 
№ РД-02-20-5 от 15.12.2016 г. за съдържанието, 
създаването и поддържането на кадастралната 
карта и кадастралните регистри (ДВ, бр. 4 от 
2017 г.). Община Стрелча следва да уведоми 
заинтересованите страни.
3. Основни съображения за издаване на акта:
С писмо от НИНКН с вх. № 33-00-
266/13.04.2022 г. и внесени с писмо с вх. № 33-
00-161/10.03.2023 г. и № 33-00-266/10.03.2023 г. 
окончателни текстови и графични материали 
по чл. 29, ал. 3 от Наредба № 3 от 10.07.2019 г. 
директорът на НИНКН входира в Министер­
ството на културата предложение по чл. 64, 
ал. 1 от ЗКН, в тях и в протокол от 14.09.2021 г. 
на междуведомствена комисия, назначена със 
Заповед № РД-9К-278 от 23.08.2021 г. на ми­
нистъра на културата, са посочени следните 
мотиви за предложението:
„Късноантична и средновековна крепост“, 
м. Добри дял, землището на гр. Стрелча, 
е обявена в „Държавен вестник“, бр. 58 от 
1966 г., за архитектурно-строителен паметник 
на културата от Античността и Средновеко­
вието, с категория „местно значение“, под 
името „Средновековна крепост, Стрелченска, 
м. Галата, 2,5 км южно“.
Обектът е регистриран в Автоматизираната 
информационна система „Археологическата 
карта на България“ (АИС АКБ) с регистра­
ционен картон 5100019.
Археологическият обект „Стрелченско кале“ 
е разположен на около 2,5 км южно от гр. Стрел­
ча, община Стрелча, област Пазарджик.
Крепостта е изградена на хълм на десния 
бряг на р. Стрелчанска Луда Яна, в началото 
на тесен пролом, пресичащ средногорското 
възвишение между върховете Мечит и Добри 
дял. През Късната античност въпросният ра­
йон попада в пределите на провинция Тракия 
(Тракия Прима), в диоцеза Тракия.
Обектът е включен в публикации на Ди­
митър Цончев от 1961 г., 1963 г. и 1971 г., 
разглеждащи старините на Средногорието. В 
тях е описан като ранносредновековна крепост, 
съществувала до XIV век.
През 1976 г. е извършено ограничено по 
площ археологическо проучване под ръко­
водството на Иван Сотиров. В резултат са 
придобити следните данни за обекта:
Укрепеното пространство е оградено от 
две крепостни стени, разположени на 4 до 
8 м една от друга, които затварят площ от 
около 10 дка, с неправилен многоъгълен 
план. Градежът и на двете стени е от ломен 
камък с хоросанова спойка. Дебелината на 
зидовете варира между 1,60 – 2,00 м, като 
само в северозападната част външната стена 
е широка 2,40 м. В проучения участък от вът­
решната крепостна стена, в най-равната част 
на укреплението, е отбелязана и спорадична 
употреба на квадратни тухли. В по-късен етап 
от съществуването на укреплението част от 
вътрешната крепостна стена е използвана 
при изграждането на еднокорабна църква. Тя 
се състои от притвор, наос с олтарна част и 
две малки задолтарни помещения, вероятно 
диаконикон и протезис. Откритите по време 
на археологическите разкопки ограничен брой 
находки дават основание на проучвателя да 
датира двата идентифицирани от него периода 
на функциониране на укреплението в V – VI в. 
и XII – XIV в.
През 2017 г. крепостта е посетена от екип 
археолози, извършващи теренни археологиче­
ски проучвания – издирвания в района, които 
констатират иманярски интервенции на ней­
ната територия. Крепостта притежава добре 
запазени крепостни зидове, но застрашени от 
извършваните нерегламентирани дейности.
Късноантичната и средновековна крепост 
край гр. Стрелча притежава висока науч­
на и културно-историческа стойност. Със 
своето местоположение и близост до дру­
ги археологически обекти в землището на 
града, след провеждане на археологически 
проучвания – разкопки и социализация, би 
се превърнала в атрактивен акцент на еко и 
културно-исторически туристически маршрут.
Заповедта да се впише в Националния 
публичен регистър на недвижимите култур­
ни ценности към Националния институт за 
недвижимо културно наследство.
Пълният текстови и графичен материал за 
обекта по т. 1, приложение към настоящата 
заповед, се съхранява в Националния доку­
ментален архив на Националния институт за 
недвижимо културно наследство. Достъпът 
до него се осъществява чрез регистъра по 
чл. 68 от ЗКН към Националния институт за 
недвижимо културно наследство.
Настоящата заповед да се обнародва в „Дър­
жавен вестник“ съгласно чл. 65, ал. 2 от ЗКН.
На основание чл. 72 във връзка с чл. 66 от 
Административнопроцесуалния кодекс (АПК) 
заповедта да се съобщи по реда на чл. 18а от 
АПК на Община Стрелча с адрес: гр. Стрел­
ча, пл. Дружба № 2, и чрез публикуване на 
интернет страницата на Община Стрелча и 
на Министерството на културата.
Заповедта може да се обжалва по реда 
на АПК пред Административния съд – Со­